經數: 一七三五

經名: 大方廣佛華嚴經疏卷第十七

頁數: 六三一

上              欄

功有在準上可知. 第四北方功德慧者. 生

在佛家善解佛德故. 此頌意顯於三世中

心得平等. 了知自心窮法空故. 十頌分

四. 初四明凡小妄覺. 次四示其眞覺. 三有

一偈佛覺雙圓. 後一偈. 推功有本. 今初分

二. 初一偈. 說凡迷緣起之無性. 執著相而

輪□. 後三頌通凡小. 初一辨迷執隨言作

解. 可謂小智心外取法爲妄分別. 餘二偈

明過失. 初二句. 曲徑趣寂迷一直道. 次半

有常等倒. 長世間惡. 有無常等長無明惡.

次半不見二空. 受二死苦. 後半無實諦觀.

何有法眼. 三乘縱有亦不名諦. 次四示其

眞覺中. 初偈引己之損勸物成益. 次偈敎

其眞見. 謂見佛無取卽是見如. 如卽佛所

知也. 次偈敎其了俗. 上半□前證眞. 下半

方能了俗. 後偈拂前二見. 以成眞見. 謂上

半取眞俗之見忘. 方見眞俗之正理. 下半反

釋. 謂有眞俗之可見. 不能見眞俗之眞源.

故智論云. 若人見般若是則爲被縛. 下半

意也若不見般若是則得解脫. 上半意也.

若不見般若是則爲解脫. 卽第六七偈意

也. 若不見般若是則爲被縛. 卽第四偈意

也. 唯忘言者可究斯旨. 第三一偈. 顯佛二

覺雙圓. 不可覺中而自覺. 故是曰奇哉. 知

無衆生而能覺他. 大導師也. 第四可知. 第

五東北方精進慧. 以勤觀眞理集無量善.

俱無住故. 頌意. 爲顯欲令其心轉復精進.

無所染著. 文中由離分別如實見故. 十

頌分二. 前九觀法後一推功. 前中三. 初三

中              欄

所執無相觀於中. 初一擧分別過. 後二顯

無相觀. 一離所取. 上半知於情有. 下半知

於理無. 如迷木見鬼. 知鬼是迷有. 名如

實知鬼. 知鬼本無擧體是木. 名爲見木. 二

離能取以所取空故. 上半擧失. 如若見

鬼卽不見木. 下半顯得離於鬼見. 方爲見

木. 次三明緣起無生觀. 一遣所緣. 然依他

二義. 一者幻有從分別生卽是上半. 二者無

性卽是下半. 二泯能緣. 上半牒前生過. 有

無生見同世非實. 下半見等無生名眞見

者. 三辨觀益. 後三明圓成無性觀. 一牒前

二無. 謂能所分別皆不可得者. 卽圓成性淨

故. 二正顯眞性. 初句體有次句相無. 此二融

卽故無能說. 三觀成利益. 及第二推功. 文

□可知. 第六東南方善慧菩薩成就般若

慧鑑不動. 可謂善矣. 此頌. 爲顯欲令其

心轉復增進. 得不退轉無生法忍. 文中離垢

解脫無體性故. 十頌分四. 初二見佛. 次三

見法. 次三觀成利益. 後二推見有依. 今初

前偈[&FFFF]#所見. 上半標[&FFFF]#. 下半釋成. 智離所

知心脫煩惱. 兼二利故. 二障難除衆生

難度. 自强不息爲希有勇健. 後偈中. 能見

謂我如實見. 如大菩薩見. 次三見法中. 約

衆生說. 初偈正顯. 盡卽有爲. 諸行無常速起

滅故. 有爲之性湛若虛空. 便是無爲體常遍

故. 次二偈拂[&FFFF]#入玄. 上半拂前無爲. 謂旣

如虛空. 何有無爲之相. 次四句拂前有爲.

謂旣約自性論無盡. 則不壞於盡. 故曰難

思. 盡卽無盡故無衆生也. 後二句. 觀成利

下                     欄

益見法身也. 次三觀成中. 初偈顯法空. 由

下半了能所見緣成無性故. 上半能所之見

自亡. 次二句顯我空. 能所之法尙空. 誰爲

能見之者. 後二句顯實. 但除上病不除眞

法. 二空之體及所顯圓成. 卽眞佛也. 三一偈

雙結知佛法益. 文顯可知. 四有二偈. 推見

有依者. 謂佛說一道淸淨. 故能遣有. 進慧

演無量門. 復能遣無. 想滅理現方知如來.

乃住無有無之際也. 又智論云. 法性爲實

證實爲際. 凡夫有實未能證也. 第七西南

方智慧者. 決斷不動所以名智. 頌意. 爲顯

於一切法皆能出離. 文中生死涅槃皆善離

故. 十頌分二. 初一引己勵衆. 餘偈希衆同

己. 於中亦二. 前六示迷後三啓悟. 前中亦

二. 初一人執. 理實無人橫計成險. 餘皆法

執. 於中初二執世法. 後三雙執世出世. 今

初. 初二句明執. 謂計蘊爲實. 不能觀身

實相. 餘皆明過. 1初二句執實乖理不見

佛. 次二句無慧不見佛. 後二句但益流轉

後三雙執中亦分爲二. 初二執法後一執佛.

前中亦二. 一立理二起執. 初中上半假立.

謂待前流轉生死. 以立涅槃. 煩惱名諍. 觸

動善品損害自他故名爲諍. 此有漏法諍

隨增. 故名爲有諍. 有彼諍故. 故生死者有

漏爲體. 無彼煩惱故稱涅槃. 下半雙非. 謂

生死涅槃. 俱因煩惱假立其名. 何有眞實.

又二互相待故俱空. 二互相奪故皆寂. 後偈

起執. 上半執下半損. 後一執佛中. 亦上半執

下半損. 執有三義. 一佛佛相望. 二三身等相

經數: 一七三五

經名: 大方廣佛華嚴經疏卷第十七

頁數: 六三二

上              欄

望. 三心佛相望. 後三啓悟中亦二. 初二順

理之得. 後一擧佛釋成. 前中亦二. 半偈明

順理而知. 餘顯順知之益. 益中亦二. 半偈

標一偈釋. 云何超言. 若取知能知寂未[&FFFF]#

於言. 有所緣故. 知自知知亦非無緣故.

須能所平等等不失照故. 無知之知不同

木石. 故云能見. 後偈擧佛釋者. 上云佛然.

佛云何然. 釋云. 覺於三世離分別故. 種習

斯亡爲斷根也. 又亦無心捨於分別. 名爲

斷根. 第八西北方眞實慧菩薩. 心不[&FFFF]#倒是

眞實慧. 頌意. 爲顯欲令增進於一切法. 皆

得善巧文言. 於法不[&FFFF]#倒如實覺了. 是善

巧義十頌分二. 前二明依實立名. 名能益

物. 後八顯名下之實. 辨益所由. 今初前頌

明損益. 受苦聞名速解脫故. 受樂不聞反

比淪故. 後頌[&FFFF]#昔以成今說. 後八中分三.

初三覺妄證實. 是覺察義. 次一雙覺二諦.

是覺照義. 後四非覺而覺是妙覺義. 今初也.

初偈證實立名. 初句揀似比量. 無常計常

常計無常等. 是[&FFFF]#倒法. 名似比量. 次句證

眞現量. 如眼見故. 次句揀似現量. 顯眞現

量. 謂男女天地等見一合相. 名似現量. 一

合相相不可得故. 故名爲離. 非唯所覺離合.

亦無如外之智與如合也. 下句結名. 次偈

例去來. 後偈成現觀. 次一覺照者. 眞諦名

實無和合故. 俗諦非實假和合故. 互融無

雜名究竟解. 夫1實見者. 尙不見實何肉非

實. 見非實者知其卽實. 故中論云. 一切法

眞實一切法非實. 亦實亦非實非實非非實.

中              欄

是名諸佛法. 後四非覺而覺者. 初偈正顯如

智. 相離名不可覺. 寂無遺照故名了此. 要

不可得方是眞修. 次二偈展轉釋成. 初偈釋

無一之義. 上半相待而有. 通同異體. 下半緣

生故空. 則一多相盡矣. 後偈上半. 釋前偈下

半. 無能所作故無所依. 從業想生故是和

合. 下半釋成上半. 云何知無能所. 異業想

外無我所故. 後有一偈結成妙義. 上半所

住下半能住. 由無住故無所不住. 謂不住

有以卽空故. 故能住有契有實故. 亦不住

無無卽有故. 不住俱有無. 無二體故. 不

住雙非不壞二相故. 能住例知. 旣以無

住爲住. 則心絶動搖. 方契本覺湛然常住.

第九下方無上慧. 名如初頌. 又從法王敎

生當紹佛位. 故名無上. 頌意爲顯欲令

增進心無障□. 文云無著無念不住法故.

十頌分三. 初一釋已名義. 次八顯佛勝德.

後一推功結益. 次八中分二. 前六內證德.

後二外化德. 前中亦二. 前偈正明證入. 後五

照境顯理. 今初卽菩提涅槃. 以無所得得

菩提故. 處卽涅槃本覺自然. 故非造作. 悟

亦冥符則智無分別. 三細已盡六[&FFFF]#居然. 又

不可以識識故無[&FFFF]#者. 不可以智知故

無細者. 又有能所證名之爲[&FFFF]#. 無能所證

目之爲細. 皆言語道斷故□無之. 菩提涅

槃絶心行故. 後五中. 初偈正明照境. 境卽

俗境有能所故. 卽俗而眞故云無數. 心同

無爲故云遠離. 是佛眞法雙結能所. 後四

遣相顯理. 皆□[&FFFF]#遣滯. 初偈. 雙非顯中照

下              欄

理滅障. 菩提涅槃離有無故. 次二偈釋前

雙非. 一偈半釋非照義. 初句是總次句能照

無著. 故云無念. 亦不染此無念. 次句所照

無著. 以無處所爲所住故. 次句不壞能

所. 次二句雙遣性相. 次二句釋非無照. 稱

理照故. 後偈拂前無二之[&FFFF]#. 言無二者但

言無有二. 非謂有無二. 若存無二之見

則還成二. 以無二必對二故遣之. 又遣之

以至於無遣. 故云三界一切空. 空謂第一義

空. 諸佛同見. 後二外化德中. 前偈正顯令

住無住之覺. 後偈釋成. 身卽非身故無可

悟. 悟身見起此見如身. 身見兩亡眞法身

也. 觀身實相觀佛亦然. 故就佛結. 推功可

知. 第十上方堅固慧者. 智力成就不可壞

故. 頌意. 爲顯欲令增長一切種智. 文云

得淨慧眼了佛境故. 十頌分四. 初偈總歎

爲物興世. 智光遍照大悲勇健. 次四別示

悲相. 初偈觀機次二反以釋成. 後一正明兼

顯僧寶. 次三頌半見聞利益. 後一頌半結德

無盡. 此爲終極故總擧前十

十住品第十五

初來意者. 上由致旣彰正宗宜顯. 故次來也.

又前辨所依佛德. 今辨能依十住. 故次來

也. 二釋名者. 慧住於理得位不退. 故名爲

住. 本業下卷云. 始入空界. 住空性2位故

名爲住. 然住義多種寄圓說十. 總言十住

帶數釋也. 下諸品有十準此可知. 三宗趣

者. 以十住行法爲宗. 攝位得果爲趣. 四釋

文者. 四品分二. 前三當位行德. 後一勝進

經數: 一七三五

經名: 大方廣佛華嚴經疏卷第十七

頁數: 六三三

上              欄

趣後. 前會無勝進者. 但是趣位. 方便未成

位故. □向是位無進趣者. 三賢位滿總爲

趣地之方便. 故亦顯趣無分別離趣相故.

今初分三. 初品辨位. 次品辨行. 後品明德.

初亦名解文分七分. 一三昧分. 二加分. 三起

分. 四本分. 五說分. 六證成分. 七重頌分. 今

初. 何故入定. 略辨六意. 一此三昧是法體

故. 二非證不說故. 三顯此法非思量境故.

四觀機審法故. 五爲受佛加故. 六成軌儀

故. 餘如玄說. 文有三別. 一入定人. 法慧入

者是衆首故. 餘入則亂不調伏故. 顯十住

法慧能說故二入定依. 謂承佛力推功化

主表無慢故. 三入定名. 爲揀果定故云

菩薩. 任性能知觀解善巧. 故名方便. 十住各

攝多門善巧. 故云無量. 心詣於法故云入

也. 又一切三昧皆有三相. 謂入住出. 五識對

境意從門出. 遠境護根意識[&FFFF]#入. 此通權

小. 今卽照之寂故名爲入. 卽寂之照故名爲

出. 入已未起故名爲住. 餘三等原□如前

釋. 二以三昧下加分. 於中三. 初總辨因緣.

二明加所爲. 三別顯加相. 今初又三. 一標

加所因. 二加緣顯現. 三[&FFFF]#說因緣. 今初. 謂

以三昧力故. 論云. 所以偏加金剛藏者. 得

此定故. 前由佛力能入. 今由定力佛現. 互

爲增上力相. 云何謂無作三昧. 顯自覺智

寂不失照. 冥同佛心故. 感佛現三業加

也. 二十方下加緣顯現. 來處佛數皆云千者.

望行猶劣故. 多佛加者. 顯於法及法師增

敬心故. 又顯諸佛同說故加. 佛同名法慧

中              欄

者. 得法不異故. 論云.  此菩薩聞同己名

增踊躍故. 但諸佛於此住門中現. 皆名法

慧. 以法力故. 法應爾故. 普現其前者. 不來

而至故. 三告法慧下. [&FFFF]#說因緣. 於中二. 一

[&FFFF]#有加因能入定故. 言汝能者. 希越之辭.

此定難得汝今乃能入故. 擧定名者. 向來

默入. 衆未知名故擧歎之. 令衆仰故. 二善

男子十方下. 雙說加定因緣. 於中先別顯

四因. 一伴佛神力. 諸佛自說者. 令衆敬仰

故. 二主佛宿願. 三主佛現威. 四法慧善根.

略無大衆機感. 後入此三昧令汝說法. 二句

結因所屬. 謂由上四事前三爲緣. 第四是

因. 因緣合故. 入此三昧. 故前四定因. 令汝

說法卽是加因故. 論云. 何故加. 爲說此法

故. 故十行十向之中. 皆云令汝入是三昧.

而演說法故. 又此令汝說法. 亦是後文之

總. 然十地論. 釋諸佛遮那皆由先願故加.

則此四段俱是加因. 以彼經中諸佛但云加

汝威神. 遮那則云本願力故加. 古人便將諸

佛之加. 爲得定因. 下之三緣轉爲加因. 便

令得定無後三因. 則又字何用. 旣結云令

汝入是三昧. 何得後三不爲定因. 非唯違

經文理亦乃乖論所釋. 如實義者. 此之四

因通於二義. 一由此四爲得定因. 如上所

辨. 二由後三復是加因. 諸佛卽以願力而

爲加因. 論主爲顯斯旨. 故云彼佛先作是

願今復自加. 問加之與定何先後耶. 若先

定後加. 則不應云汝能入此三昧. 此是十

方諸佛共加於汝. 乃至云及汝善根力故入

下              欄

此三昧. 若先加後定則不應在三昧分後

方說加分. 又十地論云. 何故加. 爲說此法

故. 不言爲入三昧故. 又云. 唯加金剛藏

不加餘者以是菩薩得此定故. 旣俱文證

如何會通. 古人答云. 加定同時. 謂若未定而

加. 則散心不能勝受. 若未加而定. 則自力

不堪入此深定. 是故同時. 此解亦違敎理.

理言入三昧竟. 諸佛方現身稱[&FFFF]#得定. 及

說加所爲竟. 方與三業之加. 而云同時豈

不違文. 若言同時爲因不成. 斯則違理.

亦不應引俱有因證. 以此二事容相離.

故. 若正釋者. 加有二種. 若約內外. 善根威

神願力冥資. 1令其得定則在定前. 若約與

智. [&FFFF]#述摩頂勸說三業顯加. 則居定後. 二

文昭著何其惑哉. 第二爲增長下. 辨加所爲.

且對加因名加所爲. 然加所爲正在說法.

此十亦卽說法所爲. 展轉相成. 文分二別. 初

十句別明. 後一結說. 前中文含二意. 望加

所爲卽是別說. 望於說法卽說法之意. 謂

加爲說法. 說法爲何. 爲增佛智等. 然說法

所爲卽加所爲. 於十句中初總餘別. 總2謂

說十住法. 今信解諸菩薩修行. 增長性習

二性生菩提智故. 又此因智卽同佛智. 亦

得言增. 增智何用深入法界等故. 九句五

對. 初二證眞了俗對. 謂入無入相故云深入.

了相了性故云善了. 次二無障無□對. 由

入法界離煩惱□. 由了衆生離所知障.

次二圓因趣果對. 謂巧安眞俗無等故因圓.

入薩婆若故云果滿. 次二識法知根對. 後

經數: 一七三五

經名: 大方廣佛華嚴經疏卷第十八

頁數: 六三四

上              欄

一句雖非文對而是義對. 謂內持諸法外

說利他. 所謂下總結所說. 謂若說十住. 則

前所謂皆得成就. 第三善男子下. 正辨加

相分三. 先口加勸說以增辨. 二意加冥被

以益智. 三身加摩頂以增威. 今初可知. 二

是時下意加中. 先加後釋. 前中與十種智. 初

總謂四無□解智. 是說法所依故餘皆樂說

無□. 一無著者論名不著. 辯才於所說法

無住著故. 卽七辯中捷辯. 須言卽言故無著

也. 二無斷知卽無斷辯. 謂相續連環終無竭

故. 三無癡者卽是迅辯. 明於事理心無□

闇. 言則迅疾如懸河故. 四無異者卽應辯

也. 應時應根無差異故. 五無失者卽無錯

謬辯. 凡說契理無差失故. 六無量者卽□

義味辯. 名數事理皆無量故. 七無勝者. 卽一

切世間最上妙辯. 此有五德. 一甚深如雷.

二淸徹遠聞. 三其聲哀雅如迦陵頻伽. 四能

令衆生入心敬愛. 五其有聞者歡喜無厭.

具斯五義故云無勝. 上卽七辯. 八無懈者.

通策前七無疲倦故. 九無奪者. 具前總別.

無能制伏令退屈故. 後何以故下徵釋. 先

徵意云. 諸佛有力能與有慈能普. 何故十

智唯與法慧. 下釋云. 法慧得此三昧. 法1爾

如是得諸佛加. 三是時下身加. 一令增威.

二令起故. 然三加同時隨義爲次. 承前說

便故先語加. 爲令起定身最居後. 準地

論. 經有諸佛不離本處. 則去住無□. 手又

不延則延促無□. 同時觸頂一多無□故. 是

奇特. 要摩頂者. 楞伽云. 若有不爲如來二

中              欄

種神力之所建立. 而能說法無有是處. 一

者身面言說神力. 卽前語加. 二者灌頂神力.

卽智灌心頂手摩身頂. 頂受摩者上[&FFFF]#尊

力故. 右手者. 法慧所說順理機故. 諸佛隨

順法慧說故. 第三法慧菩薩下起分. 略由四

意. 一三昧事訖故. 二已得勝力故. 三說時

至故. 四定無言說故. 此四後後以釋前前

大方廣佛華嚴經疏卷第十七

大方廣佛華嚴經疏卷第十八

唐淸□山大華嚴寺沙門澄觀撰

第四告諸下. 本分文分爲三. 初總顯體相.

次標以許說. 後別陳其名. 今初. 然十住體略

有三種. 一約所依. 卽前三昧. 依此說於十

住法故. 論云三昧卽法體故. 二者約本. 卽

下所辨. 三剋性體. 若約所緣. 卽眞俗二境.

若約能緣卽悲智二行. 二境旣融悲智不

別. 境智冥契同一法界也. 今約本體. 若直

觀經文. 則住處二字總示其體. 廣大已下略

顯其相. 住三世佛家. 結示住處. 今依地論

類例以解. 則住處爲總餘皆是別. 總卽示體

此云住處. 十行名行業. 十向名願. 十地名

願善決定. 皆當位體也. 而得名不同者何耶.

然三賢十聖. 皆以菩提心而爲其體. 菩提

心有三. 一者直心. 正念眞如法故二者深

心. 樂修一切諸善行故. 三者大悲心. 救護

一切苦衆生故. 所念眞如. 亦卽本智本覺智

下              欄

故. 後二顯是□沙性德. 然此三心有一必

兼餘二. 而三賢互有增微. 十住直心增故.

故名爲解. 解爲行願本. 故首而明之. 十行

深心增故名爲行. 依於前解以起行. 故十

向大悲增故名爲願. □前解行願諸衆生

離苦得樂故. 十地三心等證故名決定. 而大

悲爲首故擧其願. 是以論云願善決定者.

如初地中發菩提心. 卽此本分中願. 十信通

信此三. 等覺此三等佛. 故知菩提心是諸位

通依. 今此住位名住處者. 若從增勝. 則以

深般若住於眞如. 卽復由此. 而爲行願之

所住處. 若從通說. 俱住上三菩提心家故.

住處. 梵本名爲俱羅. 此云家也. 家卽家族.

是以舊譯名爲種性. 卽四種性中習種性也.

良以此家菩薩所居故. □名住處. 下文還就

佛家以結. 別中句乃有二. 義乃有三. 一廣

大與法界等. 是勝住處. 然地經總句. 是於決

定不應學彼. 此中廣大卽是勝義. 其法界

言含於四義. 一正念眞如. 同理法界深無

際限. 勝諸凡夫. 亦勝二乘偏眞理故. 二普

該菩薩無邊行相. 大悲深心同事法界無

有邊量. 勝二乘故. 三者三心無□. 同無□

法界事理融故. 四同圓融法界. 一一塵中

無不具故. 此與第三勝權菩薩. 二虛空等

者. 是因住處. 因有二種. 一無常愛果因. 是因

如虛空. 依是生色色不盡故. 二常果因. 今

是地前故闕此也. 古德又云. 一一位中. 如

空包含無邊行海. 又如空周遍非至. 非不

至. 又如空無□故. 三住三世諸佛家. 準論

經數: 一七三五

經名: 大方廣佛華嚴經疏卷第十八

頁數: 六三五

上              欄

此名不怯弱住處. 謂菩薩所住. 卽佛所住故

名佛家. 進住佛家是不怯弱. 若直釋經文.

卽結示也. 謂向言住處何所住耶. 謂住佛

家. 佛家卽是大菩提心. 諸佛住此生菩薩

故眞如悲願究竟唯佛方能住故. 言三世者.

是[&FFFF]#勝也. 二彼菩薩下. 牒以許說可知. 三諸

佛子菩薩住有十種下. 別陳其名. 文有三別

初標數引證. 二依數列名. 三總結顯勝.

今初. 謂三世佛果無不由此. 十住因成. 如

大王路法爾常規. 故同說也. 二何者下. 依數

列名. 初發心住者. 瓔珞云. 是上進分善根

人. 若一劫二劫. 一□二□佛所. 行十信心

信三寶. 常住八萬四千般若波羅蜜. 修一

切行一切法門. 乃至始入空界. 住空性位

故名爲住. 依仁王起信. 卽十千劫來修信行

滿. 入位不退創起大心. 發心卽住名發心

住. 三種發心中卽信成就發心也. 二治地者.

謂常隨空心淨. 八萬四千法門淸淨潔白. 故

1爲練治心地. 使悲智增明名治地住. 三巧

觀空有增修正行故. 四生佛法家種姓尊

貴故. 五帶眞隨俗習無量善巧. 化無住故.

六成就般若故聞[&FFFF]#毁. 眞正其心念不動

故. 七入於無生畢竟空性. 心心常行空無相

願. 止觀雙運緣不能壞故. 八心不生倒. 不

起邪魔破菩提心故. 九從法王敎生解.

當紹佛位故. 十從上九住觀空得無生. 心

最爲上故. 諸佛法水灌心頂故. 2然住十住

得名有三. 謂四八九十從喩爲名. 第七離

過受稱. 餘約功德從其所喩. 皆持業釋. 若

中              欄

從能喩或依士釋. 三是名下. 總結可知. 若

定位者. 略有十義. 一依唯識等五位之中.

卽當初位. 言五位者. 一資糧位. 卽是三賢.

從初發心積習福智. 爲道資糧爲衆生

故. 修解脫分善. 二加行位. 順解脫分旣圓滿

已爲入見道. 復修加行. 亦名順決擇分. 三

通達位. 卽是見道. 謂初入地3二種見道. 四

修習位. 始從初地第二住心. 乃至金剛無間

心位. 名爲修道. 五究竟位. 金剛心後解脫道

中. 盡未來際皆此位攝. 二依攝論. 第六說

有四位. 卽當初位之初. 言四位者. 一勝解

行位. 始從十信終於地前. 餘三見修究竟.

同五中後三. 三依瑜伽四十七說十二住.

當其第二之初. 言十二者. 一種性住. 謂彼

菩薩性自仁賢. 性自成就菩薩功德. 任持一

切佛法種子. 性離[&FFFF]#垢. 不能現起上煩惱

4纏. 二勝解行住. 謂從初發心. 乃至未得

淸淨意樂. 所有一切菩薩行是. 三極喜住. 四

增上戒. 五增上心. 六七八三名增上慧. 分成

三種. 謂六覺分相應增上慧住. 七諸諦相應

增上慧住. 八緣起流轉止息相應增上慧住.

九無相有功用住. 十無相無功用住. 十一無

□解住. 十二最上菩薩住. 十三最上如來住.

5前言十二住就菩薩說. 加後如來爲十

三住. 第二卽是三賢. 第三已去如次十地. 四

亦依瑜伽及顯揚第七. 於十三住建立七

地. 一種性地. 二勝解行地. 三淨勝意樂地. 卽

前三住. 四行正行地. 謂從第四乃至第九

住. 五決定地. 卽第十住. 六決定行地. 卽第十

下              欄

一住. 七以後二住爲到究竟地. 前六唯菩

薩. 第七菩薩如來雜立爲地五依仁王下卷.

說十三法師各住一位. 卽當第一. 言十三

者. 一習種性. 二性種性. 三道種性. 四善覺摩

訶衍. 五德慧. 六明慧. 七爾焰. 八勝達. 九常

現眞實. 十玄達. 十一等覺. 卽八地. 十二慧光

神變. 卽當九地. 十三觀佛菩薩. 義當十地

及等覺. 而佛非十三之數. 六依仁王上卷.

五忍之中. 此當伏忍之下. 言五忍者. 謂伏

忍信忍順忍無生忍寂滅忍. 各有上中下. 如

次配三賢十地等覺妙覺. 七亦依仁王五十

二位. 當6其第二. 八依瓔珞四十二賢聖位.

當於下賢十住. 以不立十信. 十信攝在十

住中故. 九依瓔珞六種性. 亦當第一. 言六

性者. 一習種性. 二性種性. 三道種性. 四聖

種性. 五等覺性. 六妙覺性. 若依楞伽等無

復地位. 十依此經說四十二位. 無別資糧

加行等名. 然所說位依法性. 立行布圓融

二俱無□. 如玄文辯. 十信開合已見賢首

品. 第五佛子云何爲下. 說分. 卽是行相. 釋

此十住卽爲十段. 一一段中皆先徵後釋. 釋

中皆先明自分後明勝進. 又前是住位後是

起行. 今初發心住. 先徵可知. 釋自分中二.

先明發心之緣. 後正明緣境發心. 今初. 文

列十緣義含四因. 謂信悲智及種性也. 見

佛世尊是初總相. 發菩提下. 結前生後. 中間

十句別顯不同. 一形貌容儀. 二顯色大相.

三具隨好故人所樂見. 上三觀外相也. 四

時乃一出. 出便利益故爲難遇. 此通內外.

經數: 一七三五

經名: 大方廣佛華嚴經疏卷第十八

頁數: 六三六

上              欄

五十力無畏降魔制外. 此明內德. 六神變

難思卽神足論. 此唯外用. 於上六中隨見

一事. 發生淨信欣心上心. 此若可修我定

當取. 七聞授記. 含於二義. 一聞授記作佛

希預其數. 二聞記當事希得此知. 皆記心

輪. 八聽敎誡. 知惡可斷善可進修. 卽敎誡

輪. 上皆信智爲因. 九見受苦起悲1心. 未

必聞敎. 以種性內具法爾慈恕. 卽悲因也.

十聞廣大法謂佛功德. 義兼法滅或傳或

護. 因通悲智種性之因. 義通前十. 此之十

緣. 與賢首品所引瑜伽四緣. 但開合之異

耳. 謂前六見佛緣. 次二聞法緣. 次一見生受

苦緣. 後卽見法滅也. 後結前生後者. 唯證

菩提. 方成前事結前也. 心一切智. 生後. 緣

難得法而發心也. 第二此菩薩下. 正明緣

境發心. 前言心一切智. 十種智力卽一切

智. 文有標徵列名結數. 而義見初品. 大

同初地. 爲得十力故等. 又此十力於一實

智而開爲十. 化生事足義含悲智. 故略擧

之. 非不緣佛餘之功德. 第二勝進文分爲

三. 初總標次徵列. 後徵釋. 今初. 謂欲心勝

位應自勸勵亦勸他學. 列中有十不出

悲智. 供佛爲總. 通財及法. 下九爲別. 行下

九事眞供養故. 一樂住生死大悲爲首故.

智了其空無所懼故. 二住爲主道除惡. 三

卽能導理敎之法. 四示果令欣. 卽敎之所

至. 五學佛德行以爲能至. 六成德依緣故

生佛前. 七寂前上心下化之紛動. 八寂必

遠離生死輪□. 九不失悲故常爲物依. 亦

中              欄

是總結前義. 諸所施爲皆爲衆生大悲增

上故. 問八遠離生死初令樂住. 此云何通.

略有三意. 一勸物遠離自處無厭. 二要自

無縛方能攝物. 三卽智之悲故樂住生死.

卽悲之智遠離輪□. 故瑜伽云. 菩薩厭離

生死. 過於二乘百千萬倍. 非不厭也. 斯則

不斷生死而入涅槃. 不動眞際常隨流

轉. 成不住道. 又初旣樂住生死. 六復云何

生諸佛前. 亦有三義. 一爲誘物故. 二心攝

物之方故. 三悲智無□故. 又十藏約實. 智

契捨聞. 諸佛土不願往生. 此約權不壞事

故. 生諸佛土. 三何以下. 徵釋. 何須學此. 令

得通別二種益故. 別2謂增勝廣大. 此之別

益皆希後位. 準下頌文亦令不退3轉故.

有所聞下. 諸位通益. 以解從內4法故不由

他. 他有三種. 一他人. 二者心外. 三者性外.

自解亦三. 一者熏習成性故. 能自解. 二了

唯心. 三了唯性故. 下云知一切法卽心自

性. 若爾云何復言有所聞耶. 謂汎爾聞故.

或自披尋. 聞乃約法5開悟約義. 6必不假

人委曲指授故. 不由他究竟. 則是佛無師

智. 下諸位中□同此釋. 有云. 從自種生云

不由他. 但是初意. 何足可尙. 又引下文. 雖

知諸法悟不由師. 然心善知識無有厭

足. 亦非此意. 彼據雙行此約自悟故. 第二

治地住中亦二. 先徵可知. 二釋中. 自分內文

有四別. 一標二徵三列四結. 下諸自分皆倣

此知. 列中十心有其二義. 一於一一衆生

各起十心. 二爲辨差別對八種衆生. 一於

下              欄

怨衆生非直不念加報. 亦乃授與利益. 二

於貧苦衆生欲令遠離故起悲心. 三於危

懼無樂衆生. 令得樂具不盡. 四於惡行衆

生. 令安住善行. 五於得樂衆生. 以矜愍心

不令放逸. 六於外道未發心者. 攝令正信

發心. 七已發心同行者. 守令不退. 八於一

切攝菩提願衆生. 取如己身. 於此開二. 謂

於乘大道集進趣者. 推之如師. 集具足功

德者. 敬之如佛. 此十大同第二地集義中

釋. 以斯十心. 治自心地. 二勝進亦三. 列中

十法有通有別. 通相可知. 別依展轉. 一總

心多聞. 爲二利行依. 二聞已閑靜思修. 三

聞必依友. 四於友心請言必和悅. 五問不

非時. 六不怖深法而不能受. 不怯行法

而不能行. 七以思慧力解達深義. 非但多

聞於義不了. 八如說修行. 涅槃經. 說親近

善知識聽聞正法繫念思惟如說修行. 是

大涅槃近因緣故. 今展爲十. 九成行伏惑

故離愚迷. 十觀智照理決定究竟. 故安住不

動. 三徵釋. 所以修者上十多約智. 以智導

悲令轉增也. 通益可知. 第三修行住. 釋中

先明自分. 是護煩惱行. 後明勝進是護小

乘行. 前中. 然此十無常大同三地. 彼論具

釋. 引中邊釋已見問明. 旣文義包含略擧

一兩. 論云命行不住總名無常. 此總句也.

然復有二. 一者念念無常. 二者一期無常. 於

何無常依五盛陰. 逼迫相故苦也. 瑜伽三十

四云. 由無常行作意. 爲先趣入苦行. 由苦

無所得行趣入空行. 空故不自在. 由不自

經數: 一七三五

經名: 大方廣佛華嚴經疏卷第十八

頁數: 六三七

上              欄

在趣入無我. 此四卽苦下. 四行相也. 五無

作者. 但緣有故. 由念念無常故無造作. 由

皆苦故. 無有樂味但於下苦中橫生樂

想. 卽一切世間不可樂想. 以彼空故. 萬法

無體物無當名之實. 以無我故無有處所.

非在色中乃至識中. 無分別者. 觀能取也.

無堅實者. 觀所取也. 問涅槃比丘作無常

想. 佛呵倒惑. 云何入住作無常觀. 答彼但

得名不得其義. 以無常等該涅槃故. 故佛

呵之. 今但說生死故無有失. 又無常者. 未

會法身故. 苦者. 未得涅槃故. 空者. 無善

有故. 無我者. 未得八自在故. 則前四句自

說生死. 次無作等四自說涅槃. 常故. 無作

樂故. 無味我故不如名. 淨故無處所. 然二

理不偏照與之符. 猶懸鏡高堂萬像斯鑑.

又初四句則因緣生滅. 是無常義等. 次四則

不生不滅. 是無常義故云無作. 五受陰洞達

空無所起. 是苦義. 因起有苦. 起卽無起故無

味也. 諸法畢竟無所有. 是空義. 人法二空空

亦空故. 故不如名. 於我無我而不二. 是無

我義. 諸佛或說我. 或說於無我. 諸法實相

中無我無非我故. 無處所. 故菴提遮經. 說

不生不滅是無常義. 生滅[&FFFF]#是常義等. 瑜伽

四十六云. 云何菩薩觀一切行皆是無常. 謂

觀一切行言說自性. 於一切時常無所有.

如是諸行常不可得. 若得斯意則入中道.

若依中邊論約三性說. 則初後二性不生不

滅. 是無常義. 依他起性則生滅. 是無常義

等. 又無作者. 非常非無常故. 無味者. 非苦

中              欄

非樂故. 不如名者. 非空非不空言不及故.

無處所者. 非我非無我. 不在生死及涅槃

故. 無分別者. 念想無故. 無堅實者. 實與不

實相待有故. 後勝進中是護小乘行. 小乘

不心種智. 不欲廣知故. 十中初三是作佛

事處. 衆生是所度. 法界是能度. 世界是度

處. 次四界是起見處. 外道計大爲諸法本.

小乘計大爲諸色因. 又成身之體. 後三界

是繫縛處云何觀耶. 一觀其相委細而知. 二

觀其性甚深平等. 1三徵意云. 但總觀無常

何用廣知. 釋意云. 觀空不□廣有知見. 性

相兼了法智增明故. 第四生貴住. 自分中有

五. 謂釋名標徵列結也. 從聖敎生者. 謂多聞

熏習. 等流無漏敎法生其智故. 又下偈云.

佛子於法如是觀. 從佛親生名佛子. 此約

能說人也. 又偈云. 了達諸有無所有. 超過

彼法生法界. 此約理也. 上三義皆能生後

一義. 兼顯所生之處. 又能說所說能詮所詮.

成此三異. 從此三生□可尊貴. 列中十事

同四地. 十種法智但有開合耳. 旣從聖敎

生成就四智. 敎化衆生. 一自住處智. 不退

轉故亦所生也. 二同敬智. 於佛淨信故亦能

生也. 三眞如智. 善觀察法故. 亦所生處也.

法卽法界. 四分別所說智. 卽餘七句. 謂了衆

生空有. 佛土權實世界染淨. 行業善惡果報

苦樂. 二種生死四種涅槃. 具如常釋. 後十

勝進. 初三解了通於敎理行果. 次三修集

行法. 次三誓當滿果. 後一別了理法. 後

徵釋. 意欲進後位眞俗平等故. 2遍觀三

下              欄

世不殊方知平等故. 第五具足方便住者.

自分十心亦是方便也. 勝進十心亦具足也.

今自分中. 卽第二住發起此心. 今以所修

善根正向所3爲. 例前解釋文□可見. 今別

爲一勢. 謂初是總句. 救苦護善故. 云何

護善. 一授與樂因如經饒益故. 二令得

樂果謂安樂故. 三哀愍妄樂不令著故.

四云何救苦. 度一切苦得解脫故. 何者

是苦. 苦有二種. 一三災八難. 二二種生死.

云何4能離. 一敎生淨信. 二由淨信故授

以三學. 令諸根煩惱皆得調伏. 云何得樂.

謂咸證涅槃. 究竟滅苦是眞常樂. 初句九字

流至於此. 後勝進中. 前六義含深廣後四

唯顯甚深. 云何廣耶. 一無涯畔. 二無分限.

三離算數. 四言思[&FFFF]#□. 五色類非一. 六非

稱量盡. 所言深者無邊. 謂非有非無非斷

非常故. 無量者. 常一刹那無長短故. 無數

者. 非一非異不墮數故. 不思議者. 卽妄卽

眞. 言語道斷心行處滅故. 無量色者頓現身

器故. 不可量者. 出二量故. 後四中. 七爲總

句. 人法空故. 此云何空. 八約能成. 非是自

他共所作故. 九約所成. 內外推尋無所有

故. 十無自性. 釋成上義. 無性故空. 無性故

誰能作. 無性故無所有. 非斷無也. 又七八

九是三脫門. 三徵釋意云. 雙明深廣. 性相交

徹. 則轉復增勝形奪兩亡. 皆無染著成般

若故. 第六正心住. 初自分內. 由成就般若

了法性相故. 皆不動名爲正心. 初四約所

敬三寶. 由了法平等聲如谷響故. 於[&FFFF]#

經數: 一七三五

經名: 大方廣佛華嚴經疏卷第十八

頁數: 六三八

上              欄

毁不生欣□. 又在執應毁就理應[&FFFF]#故.

故商主天子經云. 無有不毁語言. 而能至

其解脫中故. 次三約所愍衆生. 有量無量是

斷常邊菩薩不墮. 有垢無垢是增減邊菩薩

遠離. 易度難度是苦樂邊菩薩不住. 又有垢

者難無垢者易. 又亦反此. 以不發心不知

垢故名之爲無. 後三約所知法界. 有量無

量亦是斷常. 餘二增減. 已得正心故皆不動.

又約衆生大悲大願無限量故. 了法界性

超量非量故. 知法界相緣成世界. 說有成壞

非成壞故. 體有相無體無相有. 皆自在說. 肉

□音聲性離. 何足動哉. 後十勝進中. 然勸學

者. 通聞思修. 偈云聽聞乃一義爾. 列中一

自性之相不可得故. 二緣起想成故. 三圓成

性淨故. 四能成非有. 五所成無實. 六自性本

空. 七空性亦離. 八喩上緣現. 九喩上想生.

十總離取捨出沒想故. 此與六地取染淨

法分別慢對治文多相似. 三徵釋云. 此如

順忍欲進後位不退忍故. 第七不退. 住自

分十中初三三寶. 次二別顯前法. 次三別明

初佛. 後二約佛境智通佛法也. 而十皆言

不退轉者. 大同前位. 然此位中. 已入無生

知所聞法畢竟空故. 又前位會事入理令

心不動. 今此事理雙現. 而心不退. 後位從

理向事. 唯隨事行轉純熟故. 是故前位於

三寶等. 但聞[&FFFF]#毁忍之尙易. 今聞有無利

害轉深. 成忍則難. 故過前位. 又前言不動

但能正心. 今云不退有進趣義. 又權實方

便皆悉通達. 有無等言皆有在故. 佛則色相

中              欄

虛無. 應機爲有. 法則離相離性不壞相

性. 菩薩同佛. 次二中約事行爲有. 入理行

爲無. 出離有二. 一約自行. 義同前文有垢

無垢. 亦約事理. 二就化他. 悲故不出由智

故出. 次下三句. 亦論有無何異初句. 初句

邪見爲無正信言有. 此三亦非正見. 雖許

有佛不遍三世. 或言過去入滅. 是故非有.

未來未成安得爲有. 現在生界未盡佛願

未滿. 今有佛者皆應現耳. 俱有可知. 今知

其謬說爲無正說爲有. 後二句中初智後境.

佛智有盡等者. 一□約智體. 以盡智故名

爲有盡窮未來故名爲無盡. 又若入永滅

則名爲盡. 不永滅度是1卽無盡. 約從修

生則名爲盡. 卽同無爲故名無盡. 二橫就

所知. 謂法無盡故智亦無盡. 以無盡智稱

無盡法. 則名爲盡故. 法華云. 唯佛與佛乃

能究盡諸法實相. 智度論云. 如函大蓋亦大.

還將無盡之智知無盡法. 是故如來名一切

智. 今菩薩窮究. 知依□義半了半不了. 知

依橫義二俱是了. 又相待說有盡無盡. 就

理而言□非二相. 後一就境約性一相. 約

相非一. 知其隨說皆非遍知. 後勝進中十

事五對. 此大同地中樂無作行. 對治發起

十種殊勝行. 由此知其事理無□. 至地則

得權實雙行. 初一多對. 總含三義. 一約權

實. 於一佛乘說無量故. 雖有衆多皆佛

因故. 二約事理. 理能成事說一卽多. 事能

顯理說多卽一. 三約事事無□有同體異

體. 義如上說. 二文義對. 文隨於義. 轉變密

下              欄

意故. 卽如初句一言隨於多義. 義隨於文.

顯了直說故. 卽下三對. 但顯事*理一無□

義. 若望下偈云如是一切展轉成. 則文義

亦通事事無□. 三遍計理無情有無二. 四依

他幻相性空無二. 五圓成性空與不空二如

不異. 又上三中. 皆以三性三無性相卽準

思. 三徵釋中. 善能出離者. 不比沒於事理.

成後位自在也. 第八童眞住. 自分中初三.

三業無失. 永離習氣唯佛得之. 任運無功

在於八地. 此中多同八地. 能行無漏故. 得

無失. 無十不善失亦無錯謬失. 此三自行

亦爲化體. 餘皆利他. 初一能化身. 頓悟菩薩

隨願受生. 貴在利人不揀淨穢. □悟地

前. 許受變易意生身故. 次四以能化智知

所化境. 卽十力智之四智也. 次一化處後一

化法正化. 後明勝進是不動行. 初六於刹

自在. 後四三業自在. 此同八地. 若色若土皆

自在故. 初一總知分齊. 次二作用持兼願

力. 四十眼智觀. 五有佛便詣. 六游以化生.

後四中. 一意二身三語四通三業. 下徵釋意.

爲得善巧入於後位. 辯才自在故. 第九王

子住. 初自分十中. 一知六趣四生受報差別.

又知九種命終心受生差別故. 二知現行煩

惱. 三知種等相續. 非如現行有間斷故. 習

氣有四如九地說. 四知諸2行作業所入法

3門. 皆善巧故. 上四多同九地十種稠林. 彼

據入地尤多細密. 故名稠林. 此但云知. 五

知法藥. 是智成就義. 六知法師軌儀. 七知

所化處. 八知化時. 隨根生熟不差失故. 後

經數: 一七三五

經名: 大方廣佛華嚴經疏卷第十八

頁數: 六三九

上              欄

二依二諦說. 皆說成就也. 後勝進十法皆

言法王者. 旣言王子倣佛之儀. 合子法度.

而言處者. 卽是位也. 如世王子之於父王.

今對辯之. 一善巧者. 言辭安立. 及諸伎藝

悅可王心今此菩薩學佛法王說法言辭. 安

立權實善巧方便. 以悅佛心. 二軌度軌. 謂坐

立動中規矩容止可觀. 度謂升降出入往來

進退可度. 此明無虧戒行. 住佛威儀也.

三宮殿者. 父王在宮卽行子禮. 父王處殿

卽行臣禮. 若處涅槃正殿. 卽令萬行歸宗.

若處慈悲宮室. 則子愛含識. 四趣入者. 趣

者. 就也. 謂澤及萬人. 入者. 收也. 謂庭來萬

國. 菩薩則無機不就無德不收. 五觀察者.

入則觀父王察其聲色. 出則觀群臣知其

賢愚. 菩薩入則觀佛敎理. 出則審機可否.

六灌頂者. 十地有文. 出現法喩雙辨. 七力持

者. 聚人則以財爲力. 愼危則以戒爲力.

降怨則以忍爲力. 廣業則以勤爲力. 定

亂則以靜爲力. 謀安則以智爲力. 固衆

則以仁爲力. 制敵則以衆爲力. 菩薩六度

四等. 萬行總持皆力義也. 持財以儉持衆

以信. 持安以不□持力以不奢. 餘可類

取皆能持也. 八無畏者. 爲上無亢則無憂

悔之畏. 節儉財色則無病畏. 居上不□則

無亡畏. 爲下不亂則無刑畏. 在醜不爭則

無兵畏. 三不備者. 永無死畏. 菩薩修行. 離

老病死五種怖畏. 得十無畏. 九宴寢者. 晝無

故不內宴. 夜無故不外寢. 宴於側室寢於

正處. 菩薩入定同佛. 不過明以[&FFFF]#其味. 不

中              欄

昏比以滯於境. 無幽不得其味. 正定不易

其心. 十[&FFFF]#歎者. 樂則歌[&FFFF]#苦則哀歎. [&FFFF]#音宜

和樂. 歎音宜哀思. 其情切其辭文. 菩薩應

仰[&FFFF]#佛德哀歎衆生. 情詣於理使1令欣

厭. 2二徵釋云. 欲令增進得於後位無□智

故. 第十灌頂住. 文亦分二. 先徵後釋. 釋中

亦二. 先自分後勝進. 前中二. 初有十句所

成德用. 後有十句[&FFFF]#勝難測. 以位終故加

此一段. 前中前五. 了世界無□智. 後五成

就衆生無□智. 以智度滿故. 多同大盡分

智成就說. 後十[&FFFF]#勝. 及後勝進皆是神通. 有

上無上分中義. 今[&FFFF]#勝中. 前四卽業自在不

可知. 一身二身用三十通四通用. 後六心智

自在不可知. 初三卽三達圓明智. 四知器世

間自在智. 五定心所現之境. 六大智所知之

境. □深廣故. 下位不知. 後勝進中三. 初標

卽學佛一切智. 一切種智. 以當位滿灌頂成

佛. 以攝諸位皆此中具故. 如法界品海幢

處說. 玄中廣明. 二徵列中. 一學佛三達智.

此是總句. 二佛法智者. 覺法自性善出現

儀. 三事理無□. 四事法橫廣. 五大用周遍. 六

身智光照. 七神力持令不壞. 法力持令進

善. 八窮盡所化. 九知化法. 十了化主. 三徵

釋成十勝智. 復更學者. 爲欲成佛種智位

故. 然上所釋大依十地. 第六顯實證成分中

二. 先現瑞顯實. 後菩薩證成. 前中先此界有

動地雨供. 一萬佛刹猶劣行故. 後如此下.

結通. 二又以下. 菩薩證成. 於中二. 初能證

現前. 二作如是下. 發言[&FFFF]#述. 於中四. 一[&FFFF]#

下              欄

其所說. 二我等下. 擧同顯證. 此有四同. 一

能說人. 二所說處. 三者曾主. 四所說法. 初後

與此同. 中二但彼同者. 法慧表解. 不可不

同法. 若不同豈名爲證. 中二異此者. 表人

異道同處殊法一. 方表通方之說. 成證義也.

若亦同此. 將謂餘異名界佛不同說也. 若

爾何故同名法雲妙法. 不多擧耶. 爲有表

故. 謂所說法該於十地故. 非[&FFFF]#淺故. 就所

說中. 衆會約人眷屬兼法. 文句義理主伴皆

同也. 三佛子下. 擧因結成. 四如於此下. 結

通廣遍. 謂非唯來此爲汝作證. 於餘處證

亦同證此. 彌顯所說是通方也. 此是彼菩

薩結通. 不俟經家結通也. 問此經何要十

方同說. 答引攝之敎隨機不一. 諸方有殊

圓實之敎法爾常規故. 十方同說十方如來

同一道故. 三賢十聖無異路故. 問說此經

處. 何要遍於十方. 答能詮如所詮故. 所詮

義理無不同故. 表位優劣證有多少. 據其

所說無處不該. 有云. 此上瑞應證成應在

偈後. 有四因故. 一未說偈經猶未了. 不

應先瑞先證. 二瑞證本爲證經. 旣不證

偈則偈應非經. 三證辭不應. 云文句無有

增減. 四若許瑞3徵合在頌前. 頌中應頌

二分. 假使梵本如此. 譯者卽合□文. 此乃

靜法佳判. 今爲一救. 理或可通. 4爲欲表

說證同時故. 然文不累書. 編之作次. 若全

居末. 則似說竟方證. 若更居初未說復何

所證. 故置於散說偈文之際. 深有以焉. 諸

會文同皆倣此釋. 第七重頌分中. 總有一百

經數: 一七三五

經名: 大方廣佛華嚴經疏卷第十九

頁數: 六四○

上              欄

頌分二. 初九十一頌正1頌前法. 後如是十

住下. 九頌結歎勸修. 前中十住卽爲十段.

初住中有四十六頌. 文分爲四. 初三頌頌

發心緣. 次三十二頌緣境發心. 次十頌勝進

所學. 後一總結. 今初. 尊重卽前衆生樂見. 第

三偈卽廣大法. 二中分二. 初十頌緣十力

發心. 一頌一力. 初中謂. 以因感果斯爲是

處. 從我心冥性等生. 無有是處. 餘文可見.

二二十二頌別顯所心. 長行結前生後. 云心

一切智. 今偈略顯一切智相. 此二十二頌. 一

頌一智. 或有闕智了等言者. 蓋文略耳. 今

以類例相從攝爲十智. 初一俗諦智. 次一

眞諦智. 三一偈神通智. 四五頌解脫智. 五過

去下. 一頌劫刹智. 六一頌三乘智. 七有七

頌三密智. 謂二頌身密. 三頌語密. 二頌意密.

八一頌唯心智. 九過去下. 三頌. 一多無□智.

十有一頌權實雙行智. 三菩薩如是下. 十

頌. 頌勝進十法. 一頌一法. 皆言令其不退

轉者. 顯勸學之意也. 不退有三. 一位不

退. 七住已上. 二證不退初地已上. 三念不退

八地已去. 今此近希位不退故. 若約圓敎

當位. 從信入住得位不退. 初發心時成正

覺故. 四一頌總結亦是引證. 第二住五頌. 初

二頌自分. 次二頌勝進. 後一頌結說. 第三住

五頌. 前二頌自分. 後三頌勝進. 第四住六頌.

初三自分. 次二勝進. 後一結歎. 第五住五頌.

初三頌自分. 次一頌勝進. 後一結歎. 第六住

四頌. 初三自分. 於中後半頌. 是顯不動之

意. 二一頌勝進. 第七住四頌. 初二自分後二

中              欄

勝進. 第八住五頌. 初三自分後二勝進. 第九

住五頌. 初二自分後2三勝進. 第十住六頌.

初四自分. 於中三頌. 頌所成德用. 一頌頌

[&FFFF]#勝難測. 後二頌勝進. 第二大段結歎勸

修. 九頌分三. 初一頌總歎十住. 次六別歎

發心住. 後二結歎初心. 肉出修行. 十住位

竟

大方廣佛華嚴經疏卷第十八

大方廣佛華嚴經疏卷第十九

唐淸□山大華嚴寺沙門澄觀撰

梵行品第十六(從第十七經盡夜摩宮中偈[&FFFF]#品)

四門之中初來意有六. 一前是正位. 今辨位

中之行. 故次來也. 二前明諸位別行. 今辨

諸位通行. 三前通道俗. 今別顯出家所行.

四前明隨相差別. 今顯會緣入實. 五爲顯

入住之因. 謂自他二種梵行淨故. 則入初住

也. 六別顯初住成佛. 則類前諸位. 位位成

佛不由他悟之相也. 具上諸意有此品

來. 二釋名者. 梵是西域之音. 具云勃□摩.

此□爲淨. 揀上淨行立梵行名. 離染中極

故名爲梵. 卽梵爲行故名梵行. 持業釋也.

亦有云. 眞境爲梵智契爲行. 或涅槃爲梵

修因爲行. 此二依主釋. 梵行以何爲體. 體

略有三. 一者卽戒. 戒能防非故得稱梵. 二

者四等. 三者是慧. 涅槃五行中. 梵行卽四無

量. 亦七善知. 今此品中具含三義. 3然此三

下              欄

各二. 戒有二者. 一隨相二離相. 今文卽相

無相. 依如來敎染衣出家乞食正命. 是隨相

也. 於修無所著. 則戒相如虛空. 卽離相也.

四等二者. 一有緣二無緣. 生緣法緣皆名爲

有. 今卽緣無緣觀察衆生. 而不捨離是有

緣也. 了知境界如幻如夢. 卽無緣也. 慧有

二者. 一有分別二無分別. 今卽分別是無分

別. 謂於十法一一推徵. 是分別也. 觀無相

法了知平等離念契玄. 卽無分別也. 上三

中二義. 各初義通凡小. 後義唯大乘. 此二不

二爲實敎梵行. 若一行具一切佛法. 方是華

嚴之梵行也. 梵卽是淨. 但以性淨故卽行

淨. 行淨故則智慧淨. 智慧淨故則心淨. 心淨

故一切功德淨. 乃至成佛功歸於行. 故云淨

行. 然前信中之淨. 隨事造修悲智兼導. 至

此純熟了心自性. 悲智無二故. 小有不同.

三宗趣者. 卽以悲智無二事理雙修觀行爲

宗. 疾滿一切佛法爲趣. 第四釋文. 文分爲

二. 先問後答. 今初亦二. 先[&FFFF]#問答之人. 正

念天子問者. 天者淨也. 表所問事理染相絶

故. 梵依天行而得成故. 念與無念二而不

二. 爲正念也. 法慧答者. 表巧慧窮法. 後佛

子下. 正顯問端. 於中先擧所問境. 次云何

下. 述所問相. 問相有二. 一問行淨所因. 謂

隨相持戒之梵行. 云何得離相之淸淨. 故不

應言淨劣梵也. 二從菩薩下. 問因所得果.

第4二法慧下答. 答前二問卽爲二別. 先答

行淨所因. 後若諸菩薩下. 答因所成果. 斯卽

觀成利益也. 今初分二. 先明自行淸淨